kardosdrur/scandi-wiki huggingface dataset:
ComicWiki

ComicWiki er en dansk wiki efter samme princip som Wikipedia, men med specialisering indenfor alt, der har med tegneserier at gøre.

En del af artiklerne på ComicWiki er uddybninger af emner, der også findes på Wikipedia (f.eks. Anders And, Asterix, Lucky Luke, Tintin, Blueberry), mens andre artikler er mere specialiserede, så der ikke findes en tilsvarende artikel på Wikipedia.

I Sverige har man et tilsvarende opslagsværk i Seriewikin.

Ekstern henvisning 
 ComicWiki

Tegneserier
Wikier
Medier fra Danmark
Etableret i 2005
Burghart Schmidt

Burghart Schmidt (født 30. november 1942 i Wildeshausen, død 13. februar 2022) var en tysk filosof. Hans arbejde, som er blevet kaldt neo-marxistisk, spænder meget bredt over en række af emner. Han startede som elev af Ernst Bloch. Han underviste ved Eberhard Karls Universität Tübingen fra 1962 til 1970, da han blev professor i filosofi i Offenbach.

Litteratur 
 Der Widerstand des Realen in der Arbeitstruktur des Erkennens zum Methodenproblem des praxisorientierten Wissens, Dissertation, Tübingen 1982
 Seminar zur Philosophie Ernst Blochs, Frankfurt 1983
 Benjamin zur Einführung, Hannover 1983 
 Kritik der reinen Utopie – eine sozialphilosophische Untersuchung im Feld der Wirksamkeit antizipatorischen Bewusstseins, (Habilitation) Hannover 1984 
 Das Widerstandsargument in der Erkenntnistheorie. Ein Angriff auf die Automatisierung des Wissens, Frankfurt 1985 
 Ernst Bloch, Stuttgart 1985 
 Postmoderne – Strategien des Vergessens. Ein kritischer Bericht, Darmstadt and Neuwied 1986 
 Kritik der reinen Utopie. Eine sozialphilosophische Untersuchung, Stuttgart 1988
 Kritische Theorie des Ornaments, Vienna Cologne and Weimar 1993 (edited with Gérard Raulet) 
 Vom Parergon zum Labyrinth. Untersuchungen zur kritischen Theorie des Ornaments, Vienna Cologne and Weimar 2001 (edited with Gérard Raulet)

Filosoffer fra Tyskland
Amilcare Ponchielli

Amilcare Ponchielli (udtales Ponkielli)(31. august 1834 i Paderno Fasolaro ved Cremona – 16. januar eller 17. januar 1886 i Milano) var en italiensk komponist, musikpædagog og organist.

Ponchielli studerede i Milano og debuterede 1856 i Cremona med operaen I promessi sposi efter den historiske roman fra 1827 af samme navn af Alessandro Manzoni. Den fulgtes af en lang række operaer, som i reglen gjorde stor lykke hos hans landsmænd, medens kun en enkelt, Gioconda, er trængt igennem andetsteds. I 1882 skrev Ponchielli sin bekendte Garibaldi-hymne.

Kilder 

  Opslag af kontorchef W. Behrend

Eksterne henvisninger 

 

Musikpædagoger
Romantikkens komponister
Operakomponister fra Italien
Dirigenter fra Italien
Organister fra Italien
Italienere i 1800-tallet
Susanne Lindberg

Susanne Lindberg (5. november 1871 i København – 9. marts 1934 i Hvidovre) var en kvindelig dansk cykelrytter.

Susanne Lindberg opnåede i 1890'erne verdensberømmelse for sine præstationer som cykelrytter. Hun voksede op i et grundtvigiansk miljø. Hendes fader, Niels Lindberg, var valgmenighedspræst i Kerteminde. Efter faderens død i 1886 flyttede familien til København, hvor hun gik på Kunstakademiet for at blive uddannet til maler.

Susanne Lindberg, deltog i foråret 1895 i de mandlige cykelrytteres træning i Dansk Bicycle Club. Senere samme år deltog hun for første gang i et cykelløb, DBCs Stjerneløb, hvor hun ganske uventet blev nummer fem i konkurrence med 25 mandlige deltagere. De følgende to år stillede hun op i en del løb på lige fod med de mandlige cykelryttere, Det blev en femteplads i mændenes Sjællandsløb 1896, hvor hun undervejs skadede det ene knæ slemt og måtte cykle de sidste 20 km med ét ben. I det såkaldte Esbjergløb, 1897, blev hun placeret som nummer 17 ud af 27 gennemførende ryttere, og hun fik en guldmedalje for denne præstation. Størst opsigt, også udenfor Danmarks grænser, vakte hendes verdensrekord 1897 på 1.000 km i tiden 54 timer 18 min. Hele 3 timer 2 min bedre end den hidtidige rekord sat af en mand. I mere end to døgn cyklede hun rundt på de sjællandske landeveje, mens et hold på 25 mandlige pacere, hjalp henne at holdt tempoet oppe. Hendes forlovede, senere ægtefælle, Charles Hansen betalte for løbets udgifter, som bestod i forplejning og overnatning til pacerne på Damhuskroen i Rødovre. En forklaring på, at Susanne Lindberg blev accepteret i cykelsportsmiljøet, kan være, at Charles Hansen var en af 1890'ernes bedste landevejsryttere og desuden idrætsleder. Ud over hende var der kun ganske få kvindelige cykelryttere, bl.a. Johanne Jørgensen. Ifølge datidens opfattelse var idræt upassende og farlige aktiviteter for kvinders krop og psyke, hvis de blev dyrket på “uheldig Maade”, dvs. med konkurrence for øje.

Som det var karakteristisk for datidens idrætskvinder, stoppede Susanne Lindberg sin karriere, da hun i 1899 blev gift, Hun fik med tiden syv sunde børn og punkterede dermed mange skeptikeres argumenter om, at cykling var skadeligt for kvinder. Ægteskabet med Charles Hansen opløstes 1930.

Kilde 
 Dansk Kvindebiografisk Leksikon – Susanne Lindberg
 Det selvfølgelige transportmiddel Cykeltema

Eksterne henvisninger 
 

Personer i Dansk Kvindebiografisk Leksikon
Personer fra København
Danskere i 1800-tallet
Danskere i 1900-tallet
Kvindelige cykelryttere fra Danmark
Johanne Jørgensen

Johanne Jørgensen (1870-?) var en kvindelig dansk cykelrytter. Hun debuterede i 1890 på Ordrupbanen, frem til 1892 konkurrerede hun mod mænd på banen, og i 1891 og 1892 kørte hun også mod det modsatte køn på landevejen og satte Danmarksrekord både i 6- og 12-timers løb. Rekorder som tidligere indehavdes af mænd vel at mærke, hvilket vakte international opmærksomhed.
Ud over hende var der kun ganske få kvindelige cykelryttere, bl.a. Susanne Lindberg.

Kilde 
 Dansk Kvindebiografisk Leksikon – Susanne Lindberg
 Det selvfølgelige transportmiddel Cykeltema 

Tjek dødsår
Kvindelige cykelryttere fra Danmark
Édouard Lalo

Édouard Victor Antoine Lalo (27. januar 1823 i Lille – 22. april 1892 i Paris) var en fransk komponist med spanske aner.

Lalo var elev fra Paris-konservatoriet
og uddannede sig til en fortræffelig
violinspiller. Som musiker blev han navnlig bekendt ved
sin optræden ved kammermusiksoireer. Hans
kompositioner havde derimod i det hele
vanskeligt ved at trænge igennem. En opera
Fiesque (efter Schillers sørgespil) blev aldrig
opført hverken i Paris eller i Bryssel, skønt den
begge steder var antaget, en anden opera Le roi d’Ys,
der allerede var påbegyndt 1876 og
forelå færdig 1881, blev først opført 1888, men
dette Lalos betydeligste og virkelig værdifulde
værk formåede ikke dengang at slå igennem.
En tredje opera La Jacquerie efterlod Lalo sig
ufuldendt.

Lalo skrev endvidere en ballet Nar mouna,
der gjorde nogen lykke, og dannede
af denne balletmusik en orkestersuite, der blev
et af hans mest yndede arbejder, og en symfoni i G dur.
Med held fremførte også violinisten Pablo Sarasate Lalos
violinkoncert og Symphonie espagnole (ligeledes en
koncert for violin og orkester), og af Lalos
andre kompositioner fremhæves endnu:
Rhapsodie noruégienne for orkester, en klaverkoncert,
en strygekvartet, en cellosonate samt forskellig
violin- og klavermusik og en del sange.

I levende live opnåede Lalo, der havde det uheld
at optræde som fremskridtsmusiker i dét
tidsrum, da man i Paris så uvilligt til enhver
sådan og mistænkte ham for at være
»Wagnerianer«, ingen synderlig anerkendelse.

Hans talentfulde, klare og fine, ofte åndrige, musik
er efter hans død blevet skattet mere efter
fortjeneste.

Kilde 
 Opslag af kontorchef W. Behrend i Salmonsen (Salmonsens Konversationsleksikon, 2. udgave, bd. 15, s. 274)

Eksterne henvisninger 

 
 Et par lydprøver  fra EditionSilvertrust.com

Operakomponister fra Frankrig
Romantikkens komponister
Franskmænd i 1800-tallet
Marcel Moyse

Marcel Joseph Moyse (17. maj 1889 i St. Amour, Frankrig – 1. november 1984 i Brattleboro, Vermont, USA) var en kendt fransk fløjtenist til hvem mange værker er komponeret (fx Jacques Iberts koncert fra 1934). Han var også en begavet underviser og skrev mange etuder og andre øvelser for fløjte.

Marcel Moyse blev uddannet på Conservatoire de Paris, hvor han studerede hos Philippe Gaubert, Adolphe Hennebains og Paul Taffanel, der alle var fremtrædende virtuoser i deres tid. Han var medstifter af Marlboro School of Music og festivalerne af samme navn. Blandt hans studerende er Trevor Wye, William Bennett, Aurèle Nicolet, James Galway, Jean-Claude Gérard og Peter-Lukas Graf.

Han optrådte ofte sammen med sin søn Louis.

Eksterne henvisninger 
Marcel Moyse på flutehistory.com 
Marcel Moyse Society

Fløjtenister fra Frankrig
Rodney Strasser

Rodney Strasser (født 30. marts 1990) er en fodboldspiller fra Sierra Leone, der spiller for Reggina, udlejet fra Genoa C.F.C. i Serie A. Tidligere har han også spillet i A.C. Milan. Udover det har han været udlejet 2 gange til U.S. Lecce og Parma F.C.. Strasser debuterede 21. december 2008 på førsteholdet, da Milan besejrede Udinese med 5-1. Han kom på banen i stedet for Kakha Kaladze.

Strasser fin sin internationale debut for Sierra Leones landshold den 5. september 2010, da hans landshold spillede kvalifikationskamp mod Egypten til Africa Cup of Nations 2012.

Eksterne henvisninger 

Fodboldspillere fra Sierra Leone
Fodboldspillere fra AC Milan
Fodboldspillere fra Genoa C.F.C.
Fodboldspillere fra Parma FC
Fodboldspillere fra Reggina Calcio
Fodboldspillere fra U.S. Lecce
Personer fra Freetown
Dødens terning

Dødens terning er den anden bog i Den Store Djævlekrig af Kenneth Bøgh Andersen. Den udkom i 2007 og er 317 sider lang. Næste bog i serien er Den forkerte død fra 2009.

Den blev udgivet den 30/4 2009, altså cirka 1½ år efter det første bind i serien (Djævlens Lærling), blev udgivet. Den er 317 sider lang. Aldersgruppen er fra cirka 10 år, og den er dermed en ungdomsbog.

Handling 

Filip Engell er død igen, men denne gang har Døden sendt bud efter ham. Satina mødes med ham og skal føre ham til Dødens hus. Døden fortæller, at hans terning er blevet stjålet, og det er med den, han bestemmer, om hvor længe mennesker skal leve. Døden siger, at både ham og Satina skal lede efter hans terning, og hvis de ikke finder den vil nyfødte børn få evigt liv og så vil det værst tænkelige ske: At ingen dør og Helvede og himlen vil blive overflødigt. 

Bøger af Kenneth Bøgh Andersen
Litteratur i 2007
Inseminering

Inseminering sker når sperm indføres i livmoderen på et hunkønspattedyr eller i ovidukten på et æglæggende dyr under kopulering med et andet dyr.

Kunstig inseminering er når det gøres på anden måde end ved kopulering.

Eksterne henvisninger 
 Billeder af insemineringen af en honningbi

Formering
Staldarbejde
Mathías Cardaccio

Mathías Cardaccio (født 2. oktober 1987 i Montevideo) er en Uruguayansk fodboldspiller der spiller for Defensor Sporting. Han har tidligere spillet for blandt andet AC Milan, Banfield og Colo-Colo.

Cardaccio fik hans førsteholdsdebut for Milan, da de tabte 1-2 til Lazio i Coppa Italia kampen den 3. december 2008.

Eksterne henvisninger 

Fodboldspillere fra Uruguay
Personer fra Montevideo
Ferrari FXX

Ferrari FXX er en racerbil udviklet af Ferrari. Ferrari FXX udskiller sig fra andre sportsvogne, ved ikke at være godkendt til vejkørsel. Det er en variant baseret på Ferrari Enzo, men kun til bane kørsel. Derfor er bilen heller ikke udleveret til ejerne, men de henvender sig derimod til Ferrari, for at arrangerer at køre i den på racerbaner. 

FXX
Biler fra 2000'erne
Biler introduceret i 2005
Racerbiler
Aller (flod)

Aller er en flod der løber gennem  delstaterne Sachsen-Anhalt og Niedersachsen i Tyskland og er en biflod til  Weser fra højre med en længde på 263 km. Den har sit udspring nær Magdeburg i Sachsen-Anhalt. Herfra løber den mod nordvest ind i Niedersachsen, hvor det meste af dens løb er.

Vigtige byer langs Aller er blandt andre Wolfsburg, Gifhorn, Celle og Verden. Et par kilometer vest for Verden munder Aller ud i Weser. 

Blandt Allers bifloder er Oker og Leine.

Henvisninger 

Floder i Sachsen-Anhalt
Floder i Niedersachsen
Clyde (flertydig)

Clyde har flere betydninger:

Steder

Skotland 
 Clyde – flod i Skotland
 Firth of Clyde – fjord i Skotland, som floden Clyde løber ud i

Australien 
 Clyde, New South Wales
 Clyde, Victoria
 Clyde River, New South Wales

Canada 
 Clyde, Ontario
 Clyde, Alberta
 Clyde River, Nunavut

New Zealand 
 Clyde, New Zealand
 Clyde Dam

USA 
 Clyde, Californien
 Clyde, Imperial County, Californien
 Clyde, Kansas
 Clyde, Michigan
 Clyde, New Jersey
 Clyde, New York
 Clyde, North Carolina
 Clyde, North Dakota
 Clyde, Ohio – en by i den amerikanske delstat Ohio
 Clyde, South Carolina
 Clyde, Texas
 Clyde, Wisconsin
 Clyde, Iowa County, Wisconsin
 Clyde, Kewaunee County, Wisconsin

Personer 
 Clyde Barrow – den ene halvdel af den kriminelle duo Bonnie og Clyde
 Clyde Tombaugh – amerikansk astronom

Fiktive personer 
 Clyde Donovan – figur i tv-serien South Park
Beran Camili

Beran Camili (født 1. april 1991) er en makedonsk-albansk fodboldspiller, der spiller for Boldklubben Frem. Beran Camili startede i Frem som 8 årig, og fik allerede sin debut på Frem’s 1. hold, som blot 17 årig, i den danske 1. Division.

Camili blev allerede som U16 spiller interessant for udenlandske klubber, hvilket resulterede i en prøvetræning i den daværende Serie A klub, Reggina. Camili takkede dog nej til et kontrakt tilbud fra Serie A klubben, da han så sin vej til 1. holds fodbold for kortere i en dansk klub.

Efter en enkelt sæson i 1. Division, blev interessen for Camili endnu større. I sommeren 2009 ville den hollandske klub, FC Gronningen, se nærmere på ham. Han blev dog skadet efter kort tid, under sin prøvetræning. Dette gjorde at der ikke blev indgået en aftale mellem de to parter.

Camili valgte derefter at skifte til Brøndby IF, som havde været interesseret i ham længe. Camili nåede at være I Brøndby i to år. Det første år på talentholdet, hvorefter han i 2010 blev indlemmet i 1. holdstruppen. Camili var flere gange med på bænken, men nåede ikke at få sin officielle debut for klubben

Spillemæssigt er han på et meget højt teknisk niveau. Med et hurtigt antrit, samt stærke dribleevne, har han nogle kæmpe kvaliteter i mand-mand situationer.

Han blev udnævnt som anfører for Boldklubben i efteråret 2017, og blev kåret som årets spiller i 2016. Han forlængede i juni 2017 sin kontrakt med FREM til 30. juni 2019

Eksterne henvisninger 
https://www.tv3sport.dk/sport/fodbold/nyheder/camili-hamrer-den-op-i-hjornet-frem-udligner-til-1-1-mod-bif

 https://lokalupdate.dk/bk-frem-traener-camili-hoerer-til-paa-en-hoejere-hylde/
 https://www.tipsbladet.dk/nyhed/generelle/frem-maalscorer-var-skuffet-over-ikke-faa-chancen-i-broendby
 bold. dk: Klubber sværmer om Frem-profiler
 Tipsbladet.dk Integrationsministeriets behandlingstid falder, hvilket gør det nemmere at blive dansk statsborger.
 Lille bolddreng svinet til.
 https://brondby.com/nyhed/2011/02/25/beran-camili-jeg-taenker-hurtigere-nu

 WEB TV – Beran Camili: Kæmpetalent i BK Frem

Fodboldspillere fra Nordmakedonien
Fodboldspillere fra Boldklubben Frem
Fodboldspillere fra Brøndby IF
Acid house

Acid house eller bare acid er en sub-genre af house som blev skabt i 1980'erne i USA. Siden hen blev det bredt ud til Australien, Storbritannien og resten af Europa. Acid house er en form for en blanding af trance og house. Acid house var også en af grundene til, at den genre, vi i dag kender som trance, er blevet skabt.

Musikgenrer
Emmanuel Chabrier

(Alexis-) Emmanuel Chabrier (18. januar 1841 i Ambert (Puy-de-Dôme) – 13. september 1894 i Paris) var en fransk komponist og pianist.

Chabrier studerede oprindelig retsvidenskab og blev ansat i indenrigsministeriet, hvor
han arbejdede 1862-79; ved siden heraf dyrkede han ivrigt musikken og debuterede som
komponist med en samling klaverstykker; bekendt blev hans navn dog først gennem
operetten L’étoile (1877) og navnlig senere ved operaen Gwendoline (1886) og en opéra-comique Le roi malgré lui (1887).

Chabrier var tilhænger af den moderne franske musikskole, en fin harmoniker og – uden at være nogen særlig original kunstner – en komponist der værdsættes navnlig af de yngre franske musikere (o. 1915). En orkesterfantasi af Chabrier, Espana, er opført i København.

Kilde 
 Opslag af kontorchef W. Behrend i Salmonsen  (Salmonsens Konversationsleksikon, 2. udgave, bd. 4, s. 742)

Eksterne henvisninger 

 http://chabrier.emmanuel.free.fr/index.html  
 

Romantikkens komponister
Operakomponister fra Frankrig
Franskmænd i 1800-tallet
Acid trance

Acid trance eller bare acid er en undergenre af trance, Goa trance. Dens oprindelse startede i de tidelige 1990'ere hvor nogle mindre grupper af DJ's fra Belgien forsøgte at skabe en undergenre af trance, hvor bagrundslyden var i højere fokus end melodien.

Acid trance forbindes tit med new beat, acid house   men de er helt forskellige.

En af de mest kendte personer inde for acid trance er den tyske DJ Kai Tracid.

Musikgenrer
Techno
Esbjerg Cykelbane

Esbjerg Cykelbane var en udendørs cykelbane på Gl. Vardevej i Esbjerg som indviedes i 1949, til totalitatorbygning anvendtes gamle ”tyskerbarakker”. I 1959 blev inderkredsen på cykelbanen omdannet til et kunstfrosset udendørs isstadion, det første af sin art i Danmark. I 1960 nedlagdes cykelbanen, dog anvendes inderkredsen fortsat som isstadion i vintermånederne og i sommermånederne til tivoli, cirkus, rockfestivaler og lignende. På pladsen indviedede Esbjerg Idrætspark den 28. oktober 2005 en 3. generations kunstgræsbane med lys.

Cykelbaner i Danmark
Cykelbane
Cykelbane
Blazer

En blazer er en jakke, der som en sportsjakke benyttes med bukser i andet stof eller farve, modsat et jakkesæt. En blazer adskiller sig fra en sportsjakke ved at være af stof uden særlige tekstur. Der findes blazere i mange forskellige farver, og visse sportsklubber og skoler har blazere med kulørte striber, der kan kaldes boating blazere. En blazer er mere formel end en sportsjakke men mindre end jakker fra jakkesæt.

Knapperne på en blazer er i en kontrastfarve til stoffet og er ofte i metal som messing eller forgyldt, der afspejler deres oprindelse som uniformsjakker i flåden og som en type jakke. Metalknapperne kan have dekorationer som ankere eller logoer fra klubber og lign. Knapperne kan også være i perlemor.
Traditionelt er blazeren dobbeltradet (to rækker knapper), men det er populært med enkeltradede blazere. En blazer har ofte sidelommer uden klap og et klublogo eller lignende broderet på brystlommen.

Blazere bruges ofte som en del af uniformer til bl.a. flykaptajner, elever på bestemte skoler, medlemmer af sportsklubber eller sportsudøvere fra et særligt hold.

En blazer kan bæres af både kvinder og mænd.

Se også 
 Sportsjakke

Referencer 

Jakker
Lille, mellemste og store våben

Hvor en person har flere våbener, som f.eks. en fyrste, der både anvender slægtens og landets våben, kan disse kombineres på forskellig vis, og hvis en person har mange våbener, vil man ofte vælge kun at benytte nogle af disse. Man kan således have varianter med flere eller færre våbener kombineret:

Lille våben: Dette våben vil typisk kun have ét felt og vise det væsentligste våbenmærke. Det lille våben ligger i sagens natur tættest på den klassiske heraldiks normer og egner sig godt til militære formål og andre steder, hvor hurtig genkendelse er af betydning.

Mellemste våben: Dette våben vil typisk have få felter og kun det vigtigste tilbehør til skjoldet.

Store våben: Dette våben vil typisk have alle de felter, ejeren kan gøre krav på, og desuden ofte ledsaget af "pragtstykker", dvs. skjoldholdere, motto, ledsagende faner eller lign. Til eksempel anvender Københavns Kommune kun sit historiske byvåben til ceremonielle formål, mens et stærkt simplificeret logo anvendes til daglig brug.

Heraldik
Vocal trance

Vocal trance er en undergenre af trance. Det der typisk kendetegner vocal trance er, at vokalen er meget i fokus. Det er oftest en kvindelig vokal som bliver mødt af en høj melodi bagefter. Tracksne er normalt 6 til 8 minutter lange. 

Vocal trance blev skabt i de tidelige 1990'ere hvor trance var i fuld gang med sin udbredelse. Mange kendte DJ's som f.eks. Armin van Buuren og Paul van Dyk bruger kvindelig vokal i deres tracks. Den danske DJ Encore producerer også meget af sin musik i denne genre.

Musikgenrer
Techno

de:Trance (Musik)#Vocal Trance
it:Trance (musica)#Sottogeneri
Peterborough

Peterborough er en by i det øst-centrale England med  indbyggere. Byen ligger i grevskabet Cambridgeshire i regionen East of England. Den er blandt andet kendt for sin store katedral, der er en af de største i England. Den er opført af Kong Henrik VIII. Peterborough er fødeby for stifteren af bilfirmaet Rolls Royce, Henry Royce.

Referencer 

 
Cities i Østengland
Enhedslige myndigheder i Østengland
Progressiv trance

Progressiv trance er en populær undergenre af trance. Set ud fra mange DJ's øjne er denne blanding af house, techno og ambient musik nærmest unik.

Progressive Trance bliver ofte misforstået som at være Progressive-Psytrance

Musikgenrer
Techno

en:Progressive electronic dance music#Progressive trance
Stockport

Stockport er en by i det centrale Vestengland med et indbyggertal (pr. 2011) på cirka 136.000. Byen ligger i grevskabet Greater Manchester i regionen North West England. Det er en industriby med fokus på især tekstilvarer.

Byen har haft en stor hatteproduktion med adskillige firmaer som Battersby Hats, Christy & Co, T & W Lees, J. Moores & Sons og Joseph Wilson & Sons. Den sidste producent lukkede i 1997. Byens hatteindustri er udstillet på museet Hat Works. Byen har flere  historiske bygninger, heriblandt Underbank Hall fra 1500-tallet, Staircase House og Stockport Town Hall fra 1908.

Stockport er fødeby for blandt andet den tredobbelte Wimbledon-vinder og tøjproducent, Fred Perry.

 
Metropolitan boroughs i Nordvestengland
Cykelbanen i Fruens Bøge

Cykelbanen i Fruens Bøge var en 340 meter lang cykelbane, banen lå i kvarteret Fruens Bøge i Odense.
Den første jordbane som åbnede 27. maj 1894 blev allerede  i foråret 1895 erstattet af en bane i cement som blev indviet 3. juni 1895.  Jordbanens sving var hævet ca. 6 fod. = ca. 1,9 meter fra inderbanen og udad, bredden er ikke oplyst, men har formentlig været omkring 7 meter. Cementbanen var bredere og hævningen af svingene blev øget til 7 fod = ca. 2,1 meter.

En tidligere og mere primitiv bane bygget i 1887, havde før været brugt på markedspladsen ved Heden (senere Ansgar Anlæg), men her havde Fyens Cykle Union ikke fået lov til at udvide banen, så man købte i stedet, i 1893, et stykke jord lige over for Fruens Bøge jernbanestation til 5.000 kr. Købet blev delvis finansieret ved udstedelsen af aktiebreve à 25 kr. til et beløb af 3.000 kr. Resten af pengene lånte cykelklubben i banken. Banen i Fruens Bøge blev bygget i 1890'erne og blev Odenses første egentlige idrætsanlæg og var det kun tiende faste cykelbaneanlæg i Skandinavien. I 1898 blev cykelbanen udvidet med flere tilskuerpladser. Allerede fra starten i 1894 fik Fyens Cykle Union indført totalisatorspil efter forbillede fra Ordrupbanen. 

Cykelbanen i Fruens Bøge var rammen for mange af den mangedobbelte verdensmester Thorvald Ellegaards bedrifter. Successen for cykelbanen var tæt knyttet til Ellegaards person, og hans internationale triumfer betød begyndelsen til enden for banen. Der blev stadig længere imellem Ellegaard kørte løb på banen, publikum begyndte at svigte og banen sygnede langsomt hen. Kun de professionelle løb med udenlandske deltagere kunne endnu lokke fynboerne til cykelløb, men disse løbe gav ofte underskud. Sæsonen 1908 gav Fyens Cykle Union et underskud på godt 500 kr. og på en ekstraordinær generalforsamling besluttede Fyens Cykle Union at nedlægge banen. I 1909 blev den solgt, og kort efter blev grunden udstykket til villaer og Jernbane Allé blev ført gennem den tidligere oval. Det eneste, der blev efterladt, var en vandhane, der havde stået på inderkredsen.

Kilde 
 Mellem sport, adspredelse og selskabelighed– træk af odenseansk cykelsport ved århundredskiftet af Johnny Wøllekær 
 ”Fra Th. Ellegaard til Palle Lykke” ved Ib Vagn Hansen, 1958

Se også
 Thorvald Ellegaard Arena
 Cykelbanen på markedspladsen ved Heden i Odense 1887-1893

Cykelbaner i Danmark
Idrætsanlæg i Odense
Forsvundne bygninger, konstruktioner og anlæg i Danmark
Fruens Bøge